জিনতত্ত্ব
জিন ডিএনএ'র নির্দিষ্ট স্থানে অবস্থান করে। ডিএনএ হল এমন একটি অণু যা কিনা চারটি ভিন্ন প্রকৃতির নিউক্লিওটাইডে তৈরি, যাদের বিন্যাসই কোনো অর্গানিজমের জিনেটিক বৈশিষ্ট্যাদি নিঁর্ধারণ করে দেয়। ডিএনএ সাধারণতঃ দ্বি-সর্পিল তন্তুর ন্যায় বিন্যাসিত থাকে ; যেখানে কোন একটি নিউক্লিওটাইড অপর তন্তুতে অবস্থিত নিউক্লিওটাইডের পরিপূরক। প্রতিটি তন্তুই ডিএনএ প্রতিলিপিকরণের সময় তার পরিপূরক তন্তুর জন্যে ছাঁচ হিসাবে কাজ করে, যা কি-না উত্তরাধিকার সূত্রে জিন প্রতিলিপিকরণের ভৌত পদ্ধতি।
ডিএনএ আলেখন
সাধারনত কোন মানুষের দেহ বা অন্যান্য অংশ অনেকদিন ধরে মাটির তলায় থাকলে বা কোন ভাবে আগুনে পুড়ে গেলে, অর্থাৎ দেহটি বিকৃত হলে, এটিকে সহজে সনাক্তকরন করা যায় না। এই ক্ষেত্রে সনাক্তকরনের জন্য ডিএনএ আলেখ্য এর সাহায্য নেওয়া হয়। প্রথমে ওই দেহাংশ থেকে নির্দিষ্ট পদ্ধতিতে ডিএনএ সংগ্রহ করা হয়, ওর বিভিন্ন কোষ থেকে বা অস্থি কোষ থেকে। অনেকসময় অবিকৃত চুল থেকেও ডিএনএ সংগ্রহ করা হয়।